VASTUUNPORTAAT

[www.reteaming.com/vastuunportaat](http://www.reteaming.com/vastuunportaat/)/

Vastuunportaiden perimmäinen tarkoitus on edistää oppilaan vastuuntunnon kehittymistä niissä tilanteissa, joissa vahinko on jo tapahtunut, eli oppilas on jo ehtinyt tehdä jotakin väärää.

Tunneilla edetään oppilaiden kanssa askel askeleelta portaalta seuraavalle edeten, systemaattisesti, mutta keskusteluille ja harjoituksille aikaa antaen. Tuntipohjani tässä ovat teoreettisia, mutta tunneilla käytetään runsaasti esimerkkejä, keskustelun aiheita ja harjoituksia, joita löytyy kirjasta Vääryydestä vastuuseen – oppilaan ohjaaminen ottamaan vastuu teoistaan sekä www•sivuilta (vastuunportaat, koulurauha) ja jotka tehdään yhdessä luokan kanssa. Aiheeseen liittyy myös video: Joka mokaa, ottaa vastuun.

JOHDANTO

Vastuuntunto on muista ihmisistä ja ympäristöstä välittämistä. Siihen kuuluu mm. muiden huomioimista, ympäristöstä huolehtimista, heikompien puolustamista sekä toisten auttamista. Suurelle osalle lapsista vastuuntuntoa täytyy kärsivällisesti opettaa vuodesta toiseen. Vastuuntuntoa voidaan opetella monella tavalla arjen tavallisissa tilanteissa sekä kaikissa niissä tilanteissa, joissa lapsi tekee jotain väärää tai vastuutonta. Vastuunportaat on toimintamalli, jonka avulla voidaan puuttua lasten tekemiin rikkomuksiin ja muihin vääryyksiin. Ottaessaan vastuun teostaan lapsen vastuuntunto kasvaa ja rikkomuksen uusiminen pienenee. Vääryys tarkoittaa tässä yhteydessä mitä tahansa moraalitonta tai kiellettyä tekoa, kuten varastamista, väkivaltaista käyttäytymistä, kiusaamista, ilkivaltaa tai muuta sovittujen sääntöjen rikkomista. Vastuunportaissa ei varsinaisesti ole mitään uutta. Tämä mallin avulla voimme muistuttaa siitä, että kaavamaiset ja autoritaariset rangaistukset eivät yleensä auta hillitsemään kiellettyä käyttäytymistä, vaan saattavat joissakin tapauksissa jopa lisätä sitä. Oppilas voi esim. kokea hänelle määrätyn rangaistuksen epäoikeudenmukaisena ja reagoi siihen uhmakkaasti. Jos rikkomusten selvittely onnistuu, sillä voi olla pitkäaikainenkin myönteinen vaikutus oppilaan

käyttäytymiseen. Näin tapahtuu, jos oppilas kokee selvittelyn oikeudenmukaiseksi ja että se tapahtuu yhteisymmärryksessä hänen ja hänelle merkityksellisten ihmisten kanssa.

1. MYÖNTÄMINEN Tekijä tunnustaa tekonsa.

Alussa oppilas pyrkii usein kieltämään tekonsa (ehkä rangaistuksen pelossa) ja, ei ehkä lainkaan myönnä tekoaan, mutta voi suostua keskustelemaan tapahtuneesta. Sitten oppilas saattaa kahden kesken jo myöntää tapahtuneen, mutta ei halua puhua yksityiskohdista. Viimein hän saattaa suostua keskustelemaan yksityiskohtaisesti tapahtuneesta. Täydellisestä myöntämisestä puhutaan kuitenkin vasta, kun asianomainen on valmis puhumaan avoimesti myös isommassa porukassa. Oppilasta voidaan auttaa myöntämään rikkomuksensa keskustelemalla hänen kanssaan myöntämisen seurauksista. Myöntäminen on oppilaalle huomattavasti helpompaa, jos hän näkee edessään mielekkään ulospääsytien, jollainen tämä vastuunportaat menetelmä on parhaimmillaan. Myöntäminen kannattaa, jos siitä seuraa enemmän hyvää kuin pahaa. Oppilas voi suostua myöntämään tekonsa ymmärtämättä kuitenkaan tehneensä mitään väärää. Siksi on tärkeää, että myöntäessään tekonsa oppilas myös osoittaa ymmärtävänsä tekonsa seuraukset.

2. YMMÄRTÄMINEN

Tekijä ymmärtää tekonsa vaikutukset.

Ennen anteeksipyyntöä oppilaan täytyy osoittaa ymmärtävänsä tekonsa seuraukset, sillä anteeksipyyntö on merkityksetön, jos asianomainen ei osoita katuvansa tekoaan ja ymmärtävänsä tehneensä väärin. Oppilasta pyydetään miettimään, mitä seurauksia hänen tekemällään vääryydellä on hänen itsensä lisäksi muille ihmisille. Jos oppilas ei osaa vastata, hänen puolestaan ei vastata, vaan häntä pyydetään itse ottamaan asiasta selvää. Oppilas voi opettajan opastamana keskustella asiasta esim. luokkatovereidensa, vanhempiensa tai vaikka kaikkien niiden henkilöiden kanssa, jotka ovat joutuneet hänen tekonsa vuoksi kärsimään. Oppilas kirjoittaa kaikki vaarat sekä haitat paperille, sillä vain siten oppilas voi saada kokonaiskuvan tekonsa seurauksista. Myöhemmin oppilas voi lisätä listaan uusia haittoja, kun hän niitä tiedostaa. Haittoja koskevista muistiinpanoista voi olla hyötyä seuraavassa vaiheessa, jossa oppilas miettii sitä, miten hän pyytää tekoaan anteeksi.

Ihmistä ei voi määrätä katumaan, mutta häntä voidaan auttaa näkemään oman toimintansa seuraukset, vasta sitten hän on valmis pyytämään anteeksi. Jotta anteeksipyyntö ei jää vain tukalasta tilanteesta poispääsemisen keinoksi, oppilaan ja muiden asianosaisten kanssa keskustellaan siitä, miten anteeksipyyntö pitäisi esittää.

3. ANTEEKSIPYYNTÖ

Tekijä osoittaa olevansa pahoillaan.

Jos oppilaan ja muiden asianosaisten kanssa ei keskustella siitä, miten anteeksipyyntö pitäisi esittää, voi anteeksipyyntö jäädä helposti vai tukalasta tilanteesta poispääsemisen keinoksi. Oppilasta pitää auttaa miettimään, kenelle hänen pitäisi anteeksipyyntö esittää ja myös: missä, milloin sekä miten hänen se pitäisi esittää. Anteeksipyyntöjä onkin hyvin eritasoisia: kahden kesken hätäisesti ”Anteex”, tai useammalle julkisesti reilusti esitetty: ”Se mitä minä tein, oli väärin ja nyt kun kaikki ovat paikalla, haluan pyytää anteeksi. Anteeksi.” Myös kirjallinen anteeksipyyntö on monesti hyvä ratkaisu. Kun oppilas kirjoittaa anteeksipyyntökirjettä, hän joutuu samalla miettimään, miten hän aikoo esittää anteeksipyyntönsä. Hänen tulisi siinä ainakin kertoa suoraan, mitä on tapahtunut. Hänen tulee osoittaa ymmärtävänsä mitä haittaa, kärsimystä tai mielipahaa hän on teollaan aiheuttanut. Ja totta kai: pyytää anteeksi tekoaan. Anteeksipyytämisen tekee uskottavaksi se, että sen esittäjä ymmärtää tekonsa vaikutukset ja on valmis sovittamaan tekonsa. Vastuunportaat havainnollistaa hyvin nuoremmallekin oppilaalle, miten ylemmille portaille on kavuttava alempien kautta, ja että pelkkä sana ”Anteeksi”ei riitä.

4. SOVITTAMINEN

Tekijä suostuu sovittamaan tekonsa.

Vaikka oppilas on pyytänyt anteeksi ja osoittanut ymmärtävänsä tekonsa seuraukset, nämä eivät vielä riitä vakuuttamaan kaikkia tapahtuneesta tietäviä ihmisiä siitä, että tekijä on todella oikeasti pahoillaan teostaan. Jotta tekijä on vakuuttava, hänen tulee anteeksipyynnön yhteydessä ilmoittaa olevansa valmis sovittamaan tekemänsä vääryys. Seuraamus eli sovitus on hyvä olla joka kerta tilanteeseen räätälöity, eikä näin kaavamaisesti langetettu. Sovitus on jokin yhdessä sopivaksi katsottu tapa, joka voidaan valita eri tavoin. Esim. vääryyden kohteeksi joutunut miettii ensin, mikä olisi hänen mielestään sopiva sovitus. Tämän jälkeen osapuolet neuvottelevat opettajan avustuksella sovituksesta. Tarvittaessa opettaja voi kutsua muitakin ihmisiä esim. luokkatovereita osallistumaan neuvotteluun.

Yhdessä pyritään löytämään jokin sellainen seuraamus, jossa vääryyden tehnyt jollakin tavalla korvaa tai hyvittää aiheuttamansa vahingon sille tai niille, jotka ovat joutuneet hänen tekonsa vuoksi kärsimään. Sovittaminen parhaimmillaan auttaa vääryyden kohteeksi joutunutta antamaan anteeksi ja lähentää näin näiden kahden osapuolen välejä. Onnistunut vääryyden sovittaminen myös parantaa vääryyden tehneen oppilaan mainetta. Sillä kun muutkin saavat tietää, että hän on ottanut vastuun teostaan ja sovittanut sen yhteisen sopimuksen mukaan, hänen

uskottavuutensa ja luotettavuutensa paranee. Eli kun seuraamus on kaikkien osapuolten kannalta oikeudenmukainen, sillä on parantava vaikutus. Väärin tekijät hyvittävät mielellään tekonsa esim. tekemällä työtä, mutta siihen ei yleensä osata edes antaa mahdollisuutta.

5. LUPAAMINEN

Tekijä lupaa olla tekemättä vastaavaa.

Oppilas lupaa opettajalle ja muille asianosaisille, että hän ei enää tee vastaavaa vääryyttä toista kertaa. Sitten hänen kanssaan tehdään kirjallinen sopimus siitä, mitä seuraa lupauksen rikkomisesta. Tähän tulee oppilaan, opettajan ja todistajien allekirjoitukset. On tärkeätä, että sopimus on julkinen, eli kaikkien niiden, joita asia koskee, tulisi olla sopimuksesta tietoisia. Näin lupaus pitää paremmin, kun on yhdessä sovittu, mitä seuraa, jos lupaus rikotaan.

6. VASTUUNTUNTO

Tekijä osoittaa välittävänsä etteivät luokkatoveritkaan erehdy tekemään vastaavaa mitä hän itse on tehnyt.

Opettaja auttaa oppilasta huomaamaan, mitä hän on kokemuksensa myötä oppinut. Opettaja myös kannustaa häntä keksimään jonkin tavan, jonka avulla hän voi auttaa muitakin hyötymään oppimastaan. Näin oppilaan maine paranee ja muiden häntä kohtaan tuntema luottamus palaa, kun muut saavat tiedon siitä, että oppilas kantaa kortensa kekoon ja osallistuu jollakin sopivaksi katsotulla tavalla kyseisen kaltaisien vääryyksien ehkäisemiseen.

KESKUSTELUA

Miten oppilas, opettajat ja vanhemmat hyötyvät vastuuseen ohjaamisesta? Miten koulukiusaamistilanteisiin puututaan?

Koulukiusaamisesta puhutaan silloin, kun yksi ja sama oppilas joutuu toistuvasti ja systemaattisesti toisten tahallisen, negatiivisen toiminnan kohteeksi.

Koulukiusaamisen ennaltaehkäisyssä paras tapa toimia on avoin keskustelu ja toimenpiteet aiheesta. Aiheesta puhuminen ja yhteisöllisyyden kehittäminen auttavat luomaan yhteishenkeä luokissa sekä kiinnittämään huomio tärkeään asiaan. Tärkeää on koulun lämmin ilmapiiri. Sitä pyritään lisäämään suunnittelemalla yhdessä koulun yhteisiä tilaisuuksia ja välituntitoimintoja. Vastuunportaat •materiaalista saa työkaluja ja ideoita mm. siihen, miten omassa koulussa voi kiusaamista ennaltaehkäistä. Portaista muodostuu kokonaisuus, joka tarjoaa mahdollisuuden käsitellä koulukiusaamista ja turvallisuutta koulussa. Tavoitteena on tehdä kiusaajasta auttaja. Vastuunportaiden mallin mukaan ei etsitä syntipukkia, vaan kerrotaan muille, että asia on

hoidettu ja asianomaiset ovat onnistuneet selvittämisessä. Näin syntipukkien etsimisen sijaan väärin tehneitä hyvittäneitä arvostetaan, ja sitä kautta pyritään muuttamaan koko ryhmän toimintatapaa rakentavampaan suuntaan. Opettajan kannalta vastuunportaiden kautta voidaan keskittyä sujuvaan vuorovaikutukseen ja opetukseen kurinpitämisen sijaan.

Isommat ET:n oppilaat voivat vastuunportaat –malliin perehdyttyään toimia mm. auttajarooleissa, sovittelijoina, tukioppilaina tai kummioppilaina, jolloin he kiinnittävät huomiota kiusaamistilanteiden sovitteluun, kiusatun tukemiseen sekä koko ryhmään vaikuttamiseen. Käytännössä oppilaat siis toimivat itse esimerkkeinä. He myös rohkaisevat oppilaita muuttamaan käyttäytymistään esim. keskustelemalla henkilökohtaisesti kiusatun tai kiusaajan kanssa. Hyvä idea on myös järjestää koulussa kampanja, jossa yhteisesti käsitellään kiusaamista. Tässä kampanjassa voidaan parantaa koulun ja lähiympäristön turvallisuutta. Tällainen kampanja voi olla nimeltään esim. ”Hyvän mielen viikko”.

SISÄLLÖT

Tehtävä moraalikasvatuksesta, eli vastuuportaat, kuuluvat ET:n aihepiiriin ihmissuhteet ja moraalinen kasvu. Tässä aihepiirissä tulee käsitellä toisen kohtaaminen ja hänen asemaansa asettautuminen. Oppilaan tulee pohtia hyvää, oikeaa ja väärää, erottaa oikea ja väärä sekä ihmisen hyvyyttä. Aihepiiriin kuuluvat myös ystävyyden sisältö ja merkitys elämässä. ET:n sisällöissä tulee vuosien varrella pohtia myös oikeudenmukaisuutta ja sen toteutumista jokapäiväisessä elämässä. Ihmissuhteissa ja moraalisessa kasvussa käsitellään myös suvaitsevaisuutta ja syrjintää. Oppilaiden kanssa pohditaan myös hyvää elämää, arvoja ja normeja, vastuuta ja vapautta elämässä. ET:n opetuksen pohjalta oppilaan tulee kyetä arvioimaan erilaisten tilanteiden moraalisia vaatimuksia ja teon moraalista oikeutusta. Oppilaan tulee myös ymmärtää tekevänsä väärin toimiessaan vastoin omaksumiaan periaatteita. Lisäksi oppilaan tulee kyetä tutkimaan moraalisia ongelmia yhdessä muiden kanssa ja hyväksyä erilaisten toimintalähtökohtien olemassaolo. Erityisen hyvin vastuunportaat –ohjelma vastaa siihen, että oppilas ymmärtää, että konflikteihin on löydettävissä väkivallattomia ratkaisuja.

TAVOITTEET

Tavoitteena moraalikasvatuksessa on kuntamme perusopetuksen opetussuunnitelman elämänkatsomustiedon opetuksessa ”edistää oppilaan pyrkimystä etsiä ja rakentaa

identiteettiään ja elämänkatsomustaan ja sen myötä oppia hahmottamaan kokonaisuuksia ja kasvaa kohtaamaan epävarmuutta ja kehittää taitojaan ilmaista itseään. Lisäksi tavoitteena on edistää oppilaan pyrkimystä kehittää arvostelukykyään ja kykyään eettiseen toimintaan ja oppia huomaamaan kohtaamiensa arkipäivän tilanteiden eettiset ulottuvuudet ja käyttämään eettisen ajattelun taitoja ja katsomuksellista harkintaa. Opetuksen tavoitteena on myös edistää oppilaan pyrkimystä tutustua ihmisoikeuksien, suvaitsevaisuuden, oikeudenmukaisuuden ja kestävän kehityksen periaatteisiin ja oppia kantamaan vastuuta itsestään, toisista ihmisistä, yhteisöstä ja luonnosta. Koulukiusaamistapauksissa ja etenkin Vastuunportaat –mallissa ET:n tavoitteet ovat hyvin lähellä toisiaan.

Opetusidea kytkeytyy oman kunnan perusopetuksen opetussuunnitelmaan 2004 ja siltä osin elämänkatsomustiedon opetussuunnitelmaan omassa koulussamme. Omassa opsissamme todetaan, että ”opetuksen ydintehtävänä on tukea lapsen kasvua ja antaa hänelle välineitä tutkia ja rakentaa elämänkatsomustaan ja maailmankuvaansa” ja ”Elämänkatsomustieto oppiaineena on perustaltaan monitieteinen kokonaisuus, jonka lähtökohtiin kuuluu filosofiaa sekä yhteiskunta• ja kulttuuritieteitä. Elämänkatsomustiedon opetuksessa ihmiset ymmärretään kulttuuriaan uusintavina ja luovina toimijoina, jotka kokevat ja tuottavat merkityksiä keskinäisessä vuorovaikutuksessa. Opetuksessa katsomuksia, inhimillisiä käytäntöjä ja niitä koskevia merkityksiä pidetään yksilöiden, yhteisöjen ja kulttuuriperinnön vuorovaikutuksen tuloksina. Elämänkatsomustiedossa painotetaan ihmisten kykyä tutkia maailmaansa ja ohjata aktiivisesti omaa elämäänsä.” Moraalikasvatuksen teema•alue on lähellä kaikkia näitä tavoitteita.

Lisäksi: ”Opetuksen tehtävänä on antaa oppilaalle aineksia kasvaa itsenäiseksi, suvaitsevaiseksi, vastuulliseksi ja arvostelukykyiseksi yhteisönsä jäseneksi. Elämänkatsomustiedon opetus tukee kasvua täysivaltaiseen demokraattiseen kansalaisuuteen, joka globalisoituvassa ja nopeasti muuttuvassa yhteiskunnassa edellyttää eettisen ajattelu• ja toimintakyvyn kehittämistä, niihin liittyviä laaja•alaisia tietoja ja taitoja sekä katsomuksellisen ja kulttuurisen yleissivistyksen kartuttamista. Elämänkatsomustiedon opetusta ohjaa käsitys oppilaiden mahdollisuudesta kasvaa vapaiksi, tasa•arvoisiksi ja kriittisiksi hyvän elämän rakentajiksi.” Tutustumalla ET:n tunnilla Vastuunportaat –malliin oppilas voi omalta osaltaan toimia aktiivisena kouluyhteisön jäsenenä. Hän saa rakennusaineita, joiden avulla hän voi toimia yhteisönsä demokraattisena jäsenenä.

Aihekokonaisuuksiin elämänkatsomustieto liittyy opsissa monissa kohdissa. Elämänkatsomustieto toimii aihekokonaisuuksissa eheyttäjänä, koska elämänkatsomustieto oppiaineena tarjoaa oppilaalle aineksia kasvaa itsenäiseksi, tiedostavaksi, suvaitsevaksi,

vastuulliseksi ja arvostelukykyiseksi yhteisönsä jäseneksi. Näitä aihekokonaisuuksia ovat: ihmisenä kasvaminen, kulttuuri•identiteetti ja kansainvälisyys sekä vastuu ympäristöstä, hyvinvoinnista ja kestävästä tulevaisuudesta. Osallistuvaa kansalaisuutta ja yrittäjyyttä ET:ssä käsitellään arvioimalla oman toiminnan seurauksia eettisesti ja ottamalla vastuu omasta toiminnasta. ET:n opetuksessa saadaan myös perustietoja ja –taitoja vaikuttamisen mahdollisuuksista. Turvallisuus ja liikenne –aihekokonaisuus käsittelee ET:n asioita, kuten esim. rikollisuudelta suojautumista. Myös turvallisuutta ja väkivallattomuuta edistäviä toimintamalleja käsitellään ET:n tunneilla. Ihminen ja teknologia aihekokonaisuus käsittelee teknologiaa ja eettisiä, moraalisia hyvinvointi• ja tasa•arvokysymyksiä

(Lähteinä: vastuunportaat, koulurauha, ops)